بدر الدجی چودھری

عبدالقاسم محمد بدر الدجی چودھری ( 11 اکتوبر 1930ء-5 اکتوبر 2024ء) ایک بنگلہ دیشی سیاست دان تھے جنھوں نے 14 نومبر 2001ء سے 21 جون 2002ء کو استعفی دینے تک بنگلہ دیش کے صدر کی حیثیت سے خدمات انجام دیں۔ وہ بنگلہ دیش نیشنلسٹ پارٹی (بی این پی) کے بانی سیکرٹری جنرل تھے۔  چودھری ایک طبیب، ثقافتی کارکن، مصنف، مضمون نگار، ڈراما نگار اور ممتاز مقرر بھی تھے۔  انھیں 1976ء میں نیشنل ٹیلی ویژن ایوارڈ سے نوازا گیا تھا۔

 ابتدائی زندگی 
بدر الدجی چودھری 11 اکتوبر 1930 ءکو کملہ میں اپنے نانا کے گھر پیدا ہوئے۔Ex-president Badruddoza Chowdhury hospitalised"AQM Badruddoza Chowdhury".  ان کے دادا کا گھر ماجد پور دیہاٹا، سری نگر، بکرم پور (اب منشی گنج ضلع) میں ہے۔  ان کے والد، کفیل الدین چودھری متحدہ محاذ کے جنرل سکریٹری تھے، جو اس وقت کے مشرقی پاکستان کی متحدہ محاذ کی صوبائی کابینہ میں وزیر اور عوامی لیگ کے رہنما کے طور پر خدمات انجام دے رہے تھے۔ ان کی والدہ صوفیہ خاتون تھیں۔ بدر الدجی نے 1947 ءمیں سینٹ گریگوری اسکول سے ایس ایس سی اور 1949ء میں ڈھاکہ کالج سے ایچ ایس سی پاس کیا۔ انھوں نے ڈھاکہ میڈیکل کالج سے 1954-1955 میں ایم بی بی ایس کی ڈگری حاصل کی۔

 صدارت 
2001ء میں بی این پی پارٹی کے اقتدار میں آنے پر چودھری کو بنگلہ دیش کا وزیر خارجہ مقرر کیا گیا تھا۔ نومبر 2001ء میں، وہ قومی سنسد کے اراکین کے ذریعے بنگلہ دیش کے صدر منتخب ہوئے۔ سات ماہ بعد بی این پی کے بانی ضیاء رحمان کی برسی پر ان کی قبر پر نہ جانے کے ان کے فیصلے نے پارٹی کے ارکان کو مشتعل کر دیا۔ انھوں نے ان پر پارٹی کو دھوکا دینے کا الزام لگایا۔ جون 2002ء میں، چودھری نے عہدے سے استعفی دے دیا۔

 ذاتی زندگی اور وفات 
چودھری کی شادی حسینہ وردہ چودھری سے ہوئی تھی۔  ان کا ایک بیٹا ماہی بی چودھری اور دو بیٹیاں مونا اور شیلا تھیں۔  چودھری 5 اکتوبر 2024ء کو 93 سال کی عمر میں میڈیکل کالج فار ویمن اینڈ ہاسپیٹل میں پھیپھڑوں کے انفیکشن سے انتقال کر گئے۔সাবেক রাষ্ট্রপতি বদরুদ্দোজা চৌধুরী আর নেই Ex-president Badruddoza Chowdhury dies at 93Former president of Bangladesh AQM Badruddoza Chowdhury dies

 حوالہ جات 

زمرہ:آٹھویں جاتیہ سنسد کے ارکان
زمرہ:بنگلہ دیش کے نائب وزرائے اعظم
زمرہ:بنگلہ دیش کے وزرائے تعلیم
زمرہ:بنگلہ دیش کے وزرائے خارجہ
زمرہ:بنگلہ دیش نیشنلسٹ پارٹی کے سیاست دان
زمرہ:بنگلہ دیشی اطباء
زمرہ:بنگلہ دیشی صدور
زمرہ:پانچویں جاتیہ سنسد کے ارکان
زمرہ:چھٹی جاتیہ سنسد کے ارکان
زمرہ:دوسری جاتیہ سنسد کے ارکان
زمرہ:ساتویں جاتیہ سنسد کے ارکان
زمرہ:1930ء کی پیدائشیں
زمرہ:2024ء کی وفیات
زمرہ:1446ھ کی وفیات
زمرہ:بنگلہ دیشی شخصیات
زمرہ:بنگلہ دیشی ڈراما نگار اور ڈراما نویس
زمرہ:مضمون نگار
زمرہ:اطبا
زمرہ:بیسویں صدی کے سیاست دان
زمرہ:اکیسویں صدی کے سیاست دان